钦定古今图书集成/明伦汇编/氏族典/第231卷 > 杨黼
## 钦定古今图书集成/明伦汇编/氏族典/第231卷 > 杨黼

按名山藏本《士记黼》云：南太和县蟠溪村人，素好学，
读《五经》皆百遍，尢好释典，工书善篆籀。人劝其应举，
笑曰：“不理性命，理外物耶？”庭前有桂树，缚板树上，题
曰“桂楼。”偃仰其中，咏歌自得。躬耕数亩，以供甘旨，但
求亲悦，不顾馀也。注疏《孝经》数万馀言，引证群书，极
谈性命，编摩皆小古篆，作字片砚砚干，欲下楼取水，
砚池中忽已盈矣，自是为常，人谓孝感。父母殁，为佣
营葬。葬毕，入鸡足，栖罗汉壁石窟山十馀年，寿至八
十。子孙迎归，一日沐浴，令子孙拜曰：“明日吾行时至。”
卒棺殓既毕，子孙亲戚皆在柩前，灯火荧荧，见其自
外而入，大笑曰：“杨黼先生今日才了事也。